স্টাফ রিপোর্টার ॥ শহরের চৌধুরী বাজার এলাকা থেকে ডিবি পুলিশের পরিচয় দিয়ে প্রতারণা করার সময় বিরেন্দ্র রবিদাস (৩০) নামে এক যুবক ধরাশায়ী হয়েছে। সে কিশোরগঞ্জ জেলার মিঠামইন থানার আজমিরীগঞ্জের পাশ্ববর্তী কাঠখাল গ্রামের গেন্দু রবি দাসের পুত্র। গতকাল বৃহস্পতিবার রাত ৮ টায় ওই যুবক চৌধুরী বাজার এলাকায় মোবাইল ফোনের মাধ্যমে ডিবি পুলিশের পরিচয় দিয়ে প্রতারণার চেষ্টা চালায়। বিষয়টি আচ করতে পেরে স্থানীয় জনগণ তাকে আটক করে পুলিশে সোপর্দ করে।